অস্কারের সেরা পনেরোয় ‘সন্তোষ’, মুক্তি অনিশ্চিত

কলকাতা: ‘পুতুল’ এর পর অস্কারের সেরা পনেরোয় ‘সন্তোষ (Oscar Nomination 2025 Santosh movie)’। ৯৭তম অস্কারে সেরা বিদেশি ছবির বিভাগে ‘সন্তোষ’। সিনেমাটি হিন্দি না হলেও ভারতেরই গল্প। অ্যাকাডেমি অ্যাওয়ার্ডের (Oscar 2025) সেরা পনেরোয় ঠাঁই পেয়েছে, তার ভারতে মুক্তি অনিশ্চিত বলেই খবর।

সন্ধ্যা সুরি পরিচালিত ‘সন্তোষ’। ছবিটি চলতি বছর অস্কারে সেরা বিদেশি ভাষার ছবির বিভাগে ব্রিটেনের হয়ে প্রতিনিধিত্ব করবে।ব্রিটেন এবং ফ্রান্সের যৌথ প্রযোজনায় তৈরি ‘সন্তোষ’। ভারতের গল্প বলবে এই ছবি। ছবিতে এক বিধবার চরিত্রে অভিনয় করেছেন সাহানা। স্বামী পুলিশকর্মী ছিল। তার মৃত্যুর পর পুলিশেই চাকরি পায় সন্তোষ। এক তরুণীর মৃত্যুর তদন্তের ভার দেওয়া হয় তাকে। এই তদন্তেই সমাজের অন্ধকার দিকটা সন্তোষের সামনে ফুটে ওঠে।সাহানা গোস্বামী অভিনীত এই ছবি ঘিরে দর্শকের আগ্রহ তুঙ্গে। চলতি সপ্তাহে ছবিটি ভারতে মুক্তি পাওয়ার কথা। কিন্তু শোনা যাচ্ছে, ছবির মুক্তি ঘিরে অনিশ্চয়তা দেখা দিয়েছে। সূত্রের খবর, ১ জানুয়ারি সেন্সর বোর্ডের তরফে ছবিটির ট্রেলার ছাড়পত্র পায়। কিন্তু মঙ্গলবার পর্যন্ত ছবিটিকে সেন্সর বোর্ড কোনও ছাড়পত্র দেয়নি। ১০ জানুয়ারি, ছবিটি মুক্তি পাওয়ার কথা। হাতে রয়েছে মাত্র তিন দিন। ইন্ডাস্ট্রির এক সূত্রের দাবি, এতটা দেরি হলে ছবিটির মুক্তি পাওয়া কঠিন হতে পারে।

অন্য খবর দেখুন